पाएं अपने शहर की ताज़ा ख़बरें और फ्री ई-पेपरडाउनलोड करें
हकीम ने फरमाया दवा चाहिए तो बनिया से ले लो। जी हां! कुछ ऐसा ही हाल जिले की तकरीबन 35 लाख आबादी की स्वास्थ्य सुरक्षा के लिए जिम्मेवार जिलास्तरीय हाजीपुर सदर अस्पताल की है। विश्वास नहीं तो सदर अस्पताल के इमरजेंसी में चस्पा इस नोटिस को ही पढ़ लीजिए। एक-एक शब्द गौर से पढ़िएगा। प्लस ऑक्सी मीटर आम आदमी की ही नहीं सदर अस्पताल के भी पहुंच से दूर है। कोरोना सुनामी की इस कठिन घड़ी में सदर अस्पताल ने जरूरी स्वास्थ्य सेवाएं देने से हाथ खड़े कर दिए हैं। नोटिस पर स्पष्ट लिख दिया गया है कि प्लस ऑक्सी मीटर टूट गया यानि फिलहाल उपलब्ध होने की उम्मीद नहीं है। यहां केवल कोविड टेस्ट की सुविधा है। संक्रमित मरीज महुआ व दिघी जाएंगे यह बता दिया गया है। जिले में उपलब्ध स्वास्थ्य सेवाओं का हाल देखकर लोगों को खुद एहतियात बरतनी चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn